།མགོན་པོའི་ཟབ་ལམ་རྡོ་རྗེའི་རྣལ་འབྱོར་སོགས་བཞུགས་སོ། །
༄༅༅། །ད་ནི་མཆོག་གི་དངོས་གྲུབ་ཀྱི་མན་ངག་ཟབ་ལམ་རྡོ་རྗེའི་རྣལ་འབྱོར་བཤད་
པར་བྱ་སྟེ། འདིར་གཉིས་མེད་རྒྱུད་ཀྱི་དབང་རྫོགས་དམ་ཚིག་དང་ལྡན་པས་སྙིང་རྗེ་ཆེན་པོ་
བསྐྱེད་ནས་རང་གཞན་གྱི་འཁྲུལ་བ་ཐམས་ཅད་བཟློག་པར་དམ་བཅས་ནས་ལྟ་བསྒོམ་སྤྱོད་
འབྲས་ཉམས་སུ་བླང་བར་བྱ་སྟེ། དེ་ལ་ལྟ་བ་འཁོར་འདས་དབྱེར་མེད་ནི། རྣམ་རྟོག་གི་དབང་
གིས་འཁོར་བར་འཁྱམ་པ་ལ་རྣམ་རྟོག་བཟློག་དགོས། ཤེས་རབ་ཀྱིས་དཔྱད་ན། རྒྱུ་དུས་སུ་
རང་གི་འབྲས་བུ་སྐྱེས་ན་རྒྱུ་འབྲས་དུས་མཉམ་དུ་འགྱུར། འབྲས་དུས་སུ་འབྲས་བུ་སྐྱེས་ན་
འབྲས་དུས་ན་རང་རྒྱུ་མེད་པར་འབྲས་བུ་གང་ལས་སྐྱེས། གང་ཡང་མ་སྐྱེས་ན་དེ་ལ་སྒྲུབ་བྱེད་
ཡོད་དམ་མེད། ཡོད་ན་སྒྲུབ་བྱེད་རིགས་པ་སྐྱེས་འདུག་པས་གང་ཡང་མ་སྐྱེས་པ་འགལ། དེས་
ན་ཇི་ལྟར་རྟོག་སྟེ། གང་དུ་ཡང་མི་རྟོག་པ་ལ་བཞག་གོ། དེ་ཡང་ལས་དང་པོ་པས་ཐུན་ཆུང་ལ་
དྲན་པར་བྱ་ཞིང༌། དངོས་འཛིན་གྱི་རྟོག་པ་བྱུང་ན་སྔར་ལྟར་རྦད་གཅོད་བྱས་ནས་དང་པོ་སྟོང་
ཉིད། དེ་ནས་མཉམ་སྣང༌། དེ་ནས་བརྗོད་མེད་ལ་བཞག་སྟེ། མི་རྟོག་པ་ལ་ཉིན་མཚན་འཇམ་
འགྲོ་བའི་བར་མཉམ་པར་བཞག་གོ། དེའི་ཚེ་དུ་བ་ལ་སོགས་པའི་རྟགས་སྣང་བྱུང་ན་ཡང་
དགའ་མི་དགའ་གང་ཡང་མི་བྱ་བར་མི་རྟོག་པའི་ངང་ལ་བཞག་པས་དང་པོར་སེམས་མཉམ་
པ་ཉིད། དེ་ནས་སེམས་རྣལ་དུ་འཇུག་པ་དང༌། དེ་ནས་དེ་ཉིད་ལྷུན་གྱིས་གྲུབ་པ་འབྱུང་ངོ༌། །
དེ་ནས་འདི་སྙམ་དུ་སྒོམ་པ་སྒོམ་དུ་མེད་པ་ལ་ཇི་ལྟར་ཁྱོད་ཉམས་སུ་མྱོང་བར་ཡོད། སྨྲ་
-41-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
མེད་པ་ལ་དེའི་ལུས་སུ་འགྱུར་བ་ཡིན། ཡིད་ལ་མི་བྱེད་པ་ལ་མཉམ་པར་སྦྱོར་བ་ཇི་ལྟར་གནས་
པའི་རྣལ་འབྱོར་དུ་འགྱུར། ཀུན་ཏུ་རུ་མེད་པར་གྱུར་ན་ཐབས་དབྱེ་བ་མེད་པས་ཐབས་སུ་ཇི་
ལྟར་འགྱུར་ཞེས་དོགས་པ་བྱུང་ན། འདི་ལྟར་ཤེས་རབ་ཀྱིས་དཔྱད་ན་གང་ཡང་རྟོགས་པར་མི་
བྱ་ནའང་། དེ་འབའ་ཞིག་ལ་གནས་ན་ཉན་རང་ལྟར་ལམ་གོལ་ནས་རྫོགས་པའི་སངས་རྒྱས་
མི་ཐོབ་པས་ཐ་སྙད་པའི་ཐབས་ལམ་བསྒོམ་དགོས་ལ། དེ་ཡང་འཁོར་བའི་མཚན་ཉིད་ཐམས་
ཅད་ཞལ་ལུང་སོགས་ལས་གསུངས་པ་བཞིན་ཐག་ཁྲའི་སྦྲུལ་ལྟར་མེད་བཞིན་སྣང་བའི་འཁྲུལ་
པར་ཤེས་པར་བྱས་ནས་མཉམ་སྦྱོར་སོགས་ལས་གསུངས་པ་ལྟར། སེམས་ཅན་ཐམས་ཅད་
རང་བཞིན་རྣམ་པར་དག་པ་སྐུ་གསུང་ཐུགས་རྡོ་རྗེ་དབྱེར་མི་བྱེད་པ་རྡོ་རྗེ་སེམས་དཔའི་རྒྱུད་དུ་
ཤེས་པར་བྱའོ། །དེ་ནས་སྒོམ་པ་ལ་གཙོ་བོར་སྐུ་ཕྱག་རྒྱ་ཆེན་པོ་སྒོམ་པ་ནི། ལམ་དུས་ཀྱི་
གཉུག་མའི་བུམ་དབང་བླངས་ནས་རྡོ་རྗེའི་ལུས་འདི་བྱང་ཆུབ་ཀྱི་སེམས་རྡུལ་ཕྲ་རབ་ལས་
བསྒྲུབས། ཀྱེའི་རྡོ་རྗེ་ལྷན་སྐྱེས་སུ་བསམ་ནས། དེ་ལ་ཕྱོགས་བཅུའི་དཔའ་བོ་མཁའ་འགྲོ་
ཐམས་ཅད་བསྡུས་ཏེ། སེམས་ཅན་ཐམས་ཅད་ཀྱང་དེ་ལྟར་བསམ་ནས་སྣོད་ཐམས་ཅད་གཞལ་
ཡས་ཁང་དང་། བཅུད་ཐམས་ཅད་ལྷ་དང་ལྷ་མོ། མེ་ལོང་གི་གཟུགས་བརྙན་ལྟར་གསལ་ཞིང་
དྭངས་ལ་རྙོག་པ་མེད་པར་བསྒོམས་ཏེ། དེ་ལ་གསལ་སྣང་ཐོབ་པ་ན་བཟུང་དུ་མེད་ཅིང༌།
བརྗོད་དུ་མེད་པའི་ལྷག་མཐོང་བསྒོམས་ནས་རྣམ་པར་མི་རྟོགས་པ་ལ་བཞག་གོ། དེ་ལྟར་ཡུན་
རིང་བསྒོམས་ཀྱང་དམིགས་པ་མི་གསལ་ན། སྐུ་མདོག་སྔོན་པོ་ཞལ་གཅིག་ཕྱག་གཉིས་པ་
ཞེས་སོགས་ཡིད་ཀྱིས་བཟླས་བརྗོད་རྒྱུན་ཆགས་སུ་བྱའོ། །དེ་ལ་བརྟན་པ་ཅུང་ཟད་ཐོབ་པ་ན།
རྩ་ཞལ་སྔོན་པོ་གཡུའི་མདོག་ཅན། ཞེས་ཡིད་ཀྱིས་བཟླས་བརྗོད་རྒྱུན་ཆགས་སུ་བྱའོ། །དེ་
ནས་གསལ་ན་གསལ་འཕྲོ་ལ་འཕྲོ་བཅད་ལ་དངོས་པོ་གཞན་ལ་སེམས་གློད། ཡང་གསལ་
བཏབ་ལ་བསྒོམ། མི་གསལ་ན་མི་གསལ་ཏེ་འཕྲོ་བཅད། ཅུང་ཞིག་རྩོལ་བ་གློད། ཡང་གསལ་
-42-

སྔགས་ལ་འཇུག་པའི་སྒོ་ལས། མགོན་པོའི་མན་ངག་རིམ་པ་བཞུགས། ༩༤༽
བཏབ་ལ་བསྒོམ། དེ་ནས་གསལ་ན་ཡུན་ཇེ་རིང་དུ་བཏང་། མི་གསལ་ན་རྩོལ་མེད་དུ་འཇོག།
དེ་ན་གཡས་ཞལ་ཤེལ་ལྟར་དཀར་བ་ཞེས་སམ། དཀར་ལམ་ལམ་ཞེས་ཡིད་ཀྱིས་བཟླས་
བརྗོད་རྒྱུན་ཆགས་སུ་བྱ། དེ་ནས་གཡོན་ཞལ་མེ་ལྟར་འབར་ཞེས་སམ། དམར་ལམ་ལམ་ཞེས་
ཡིད་ཀྱིས་བཟླས་བརྗོད་རྒྱུན་ཆགས་སུ་བྱ། དེ་བཞིན་དུ་ཕྱག་ཞབས་དང༌། ཕྱག་མཚན་ལ་
སོགས་པ་གང་མི་གསལ་བ་དེ་ལ་ཇི་ལྟར་འདོད་པའི་མིང་གིས་བཏགས་ཤིང་། གསལ་བཏབ་
ལ་ཡིད་བཟླས་ཡང་ཡང་བྱ། ཡང་སྐུ་རྫོགས་པར་གསལ་བཏབ་སྟེ། རབ་ཏུ་བཀྲ་བའི་སྤྱན་
ཞེས་ཡིད་བཟླས་ཡང་ཡང་བྱ། ཡིད་བཟླས་མ་བྱས་ཀྱང་གསལ་བ་བརྟན་པོ་འདུག་ན་མ་བྱས་
ཀྱང་ཆོག། དེས་ཀྱང་གསལ་བར་མ་གྱུར་ན། རང་གི་དཔྲལ་བའི་དབུས་སུ་སྤྱན་དབུས་མ་བྲིས་
ནས་བདུན་གྱི་ཉེ་རིང་མཐོ་དམན་རན་པར་མེ་ལོང་ཤིན་ཏུ་གསལ་བ་གཅིག་བཞག་ནས་བལྟ།
ཡང་མིག་བཙུམས་ཤིང་བསྒོམ། དེ་ལྟ་བུ་ཡང་ཡང་བསྒོམས་པས་དམིགས་པ་གསལ་བར་
འགྱུར་རོ། །དེའི་ཚེ་སྤྱན་ལ་སོགས་པ་ལ་སེམས་ཟིན་ན་སྣང་བ། ཅི་ཡང་མི་སྣང་བར་སྟོང་
ཉམས་འབའ་ཞིག་སྣང་ན་སྟོང་ཉིད། དེས་སྔོན་གྱི་རྟགས་ལ་སེམས་ཟིན་ན་ཟུང་འཇུག་ཡིན་
པས་རྗེས་ལྟ་བས་བསྐྱངས་ནས་ལམ་དུ་བྲལ་བར་བྱའོ། །དེ་ནས་སྤྱན་གསུམ་ཀ་ལ་དམིགས་
པ་གཏད་ནས་སྔ་མ་བཞིན་བསྒོམ། དེ་ནས་དབུ་ཧྲིལ་པོ། དེ་ནས་གདན། དེ་ནས་དཀྱིལ་འཁོར་
གྱི་ལྷ་རྣམས་དང༌། གཞལ་ཡས་ཁང་སྲུང་བའི་འཁོར་ལོ་དང་བཅས་པ་སྔ་མ་བཞིན་བསྒོམ་
ཞིང༌། སྤྱན་དབུས་མའི་ཏིང་ངེ་འཛིན་གོམས་པ་བཞིན་དུ་མ་གྱུར་གྱི་བར་དུ་བསླབ་པར་བྱའོ། །
དེ་ནས་གསུང་ཕྱག་རྒྱ་ཆེན་པོའི་རྣལ་འབྱོར་ནི། ལམ་དུས་ཀྱི་གཉུག་མའི་གསང་དབང་
བླངས་ནས་སངས་རྒྱས་ཀྱི་བཞུགས་གནས་ལ་སོགས་པའི་གནས་དབེན་ཞིང་ཡིད་དུ་འོང་
བར་མཐུན་རྐྱེན་བསགས་པ་དང༌། མཚམས་བཅད་པ་ལ་སོགས་པ་སྔར་ལྟར་བྱས་ལ། དེ་ནས་
སྦྱོར་བ་བསམ་གཏན་གྱི་ཡན་ལག་དགུ་བྱས་ཏེ། ལུས་ངག་ཡིད་སྦྱང་བ་སྤྱི་དང་མཐུན་པར་
-43-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བྱས་ལ། གནད་ལ་དབབ་པ་གསུམ་གྱི་ལུས་གནད་ནི། ལུས་སྐྱིལ་ཀྲུང་ངམ། ཙོག་པུ་གང་བདེ་
ལས། སྐྱིལ་ཀྲུང་ལྟར་ན། སེམས་དཔའི་སྐྱིལ་ཀྲུང༌། ཙོག་པུ་ལྟར་ན་རྐང་པ་གཉིས་སྣོལ་ནས།
རྐང་པ་གཉིས་སྣག་པོ་ཆེ་དང་གསུམ་སྒྱིད་པུ་བཙུགས་པ་བཞིན་མཉམ་ཐང་བཏང་སྟེ། གཅིག་
རང་ལ་ཁལ་བསྐུར་ན་མི་ཟུག་པས་སོ། །ལག་པ་སྒོམ་ཐག་གི་ཕྱག་རྒྱའམ། ཐོད་རྒལ་གྱི་ཕྱག་
རྒྱ་བཅས་ལ། དེ་གཉིས་ཀ་ལ་མགོ་བོ་ཅུང་ཟད་སྒུ། མིག་སྣ་རྩེར་ཕབ་ལྕེ་རྐན་ལ་སྦྱར། སོ་དང་
མཆུ་མཉམ་པར་སྦྱར་རོ། །དེ་དག་ཀྱང་ན་སོ་གཞོན་པ་དང་། ནམ་ཟླ་སྟོན་དཔྱིད་དང་། ནད་
ཁྲག་མཁྲིས་དང་། དྲོ་བ་དང་། ཚད་པ་ཤས་ཆེ་བའི་དུས་ཐམས་ཅད་དུ་གཙོ་བོར་སྐྱིལ་ཀྲུང༌།
རྒན་པ་དང་། ནམ་ཟླ་དགུན་དང་། ནད་རླུང་དང་། གྲང་བ་དང༌། བད་ཀན་ཤས་ཆེ་བ་དང༌།
གྲང་བ་ཤས་ཆེ་བ་དང་ཐམས་ཅད་དུ་ཙོག་པུ་ལ་བསླབ་བོ། །དེ་ཡང་ལུས་གནད་ལ་ཕབ་པས་
རྩ་མི་འཁྲུག། དེས་སེམས་གནས་པ་ཏིང་ངེ་འཛིན་ཤུགས་ལས་སྐྱེ་སྟེ། ཁང་པ་བརྩིགས་པའི་
འགྲམ་དང་འདྲའོ། །དེ་ནས་སྣ་སྒོ་ནས་རླུང་དྲག་ཏུ་ལན་གསུམ་གྱིས་ཕྱིར་བུས་ཏེ། ངག་གནད་
ལ་དབབ་པ་དེ་ཁང་པའི་མི་གཙང་བ་ཕྱག་དར་བྱེད་པ་དང་འདྲའོ། །དེ་ནས་རླུང་རང་པོར་རྩོལ་
མེད་དུ་བཞག་པར་བྱ་སྟེ། རྡུལ་འཚུབ་ཞི་བར་བྱེད་པ་དང་འདྲའོ། །དེ་ནས་དར་གཅིག་སེམས་
ལྷོད་གློད་འཇོག་པ་ནི་སེམས་གནད་ལ་ཕབ་པ་སྟེ། རྟ་བང་གཏོང་ཁར་དབུགས་འདོན་པ་དང་
འདྲའོ། །དེ་ནས་སྔོན་དུ་འགྲོ་བའི་སྒོམ་གསུམ་གྱི་དང་པོ། བསགས་པའི་ལས་ཐམས་ཅད་
གཞན་དོན་དུ་བསྒྱུར་བ་དང༌། ཐེག་པ་ཆེན་པོའི་ལམ་དུ་བསྒྱུར་བའི་ཕྱིར་བྱང་ཆུབ་ཀྱི་སེམས་
བསྒོམ་པ་ནི་སེམས་ཅན་ཐམས་ཅད་ཀྱི་དོན་དུ་སངས་རྒྱས་ཐོབ་པར་བྱའོ་སྙམ་དུ་བསམ་པའོ། །
དེ་ནས་ཚོགས་རྫོགས་པའི་ཡན་ལག་ཏུ་བླ་མ་བསྒོམ་པ་ནི།
བླ་མ་དམ་པ་སྤྱི་བོར་
བསྒོམས་ནས་མོས་གུས་དྲག་ཏུ་བྱེད་པའོ། །དེ་ནས་ཐ་མལ་གྱི་རྟོག་པ་སྤངས་པའི་དོན་དུ་
གསུམ་པ་ལྷ་བསྒོམ་པ་ནི། ཧཱུཾ་ཞེས་བརྗོད་པས་སྲུང་བའི་འཁོར་ལོ་དང་། ཡང་ཧཱུཾ་ཞེས་བརྗོད་
-44-

སྔགས་ལ་འཇུག་པའི་སྒོ་ལས། མགོན་པོའི་མན་ངག་རིམ་པ་བཞུགས། ༩༤༽
པས་ཡི་དམ་གྱི་ལྷ་སྒོམ་པ་སྟེ། དཀྱིལ་འཁོར་རྒྱས་པའམ་ཧེ་རུ་ཀ་ཕྱག་གཉིས་པ་གང་རུང་
བསྒོམས་ལ་ལུས་ལ་བར་ཆད་མི་འཇུག་པར་བྱ་བའི་ཕྱིར། སྤྱི་བོར་ཨོཾ་དཀར་པོ་ངག་ལ་བར་
ཆད་མི་འཇུག་པར་བྱ་བའི་ཕྱིར། མགྲིན་པར་ཟླ་བ་ཨཱཿདམར་པོ་ཡིད་ལ་བར་ཆད་མི་འཇུག་
པར་བྱ་བའི་ཕྱིར་སྙིང་གར་ཉི་མ་ལ་ཧཱུཾ་སྔོན་པོ་བསམ་ལ། ངག་ཏུ་ཨོཾ་ཨཱཿཧཱུྃ་ཞེས་པ་ལན་གསུམ་
བརྗོད་དེ། གསལ་བཏབ་པས་བར་ཆད་སྲུང་ངོ་། །འདི་ནི་རྫོགས་རིམ་ཐམས་ཅད་ཀྱི་སྔོན་དུ་
འགྲོ་བ་ཡིན་པས་སྤྱིའི་མན་ངག་ཡིན། དེ་ནས་རླུང་འཇུག་གནས་ལྡང་གསུམ་སངས་རྒྱས་
ཐམས་ཅད་ཀྱི་སྐུ་གསུང་ཐུགས་དང་དབྱེར་མེད་པར་བསྒོམས་ནས། འཇུག་པ་ༀ། གནས་པ་
ཨཱཿལྡང་བ་ཧཱུཾ། ཞེས་དྲན་པས་རླུང་སེམས་དབྱེར་མེད་ཀྱི་འཇམ་རླུང་རྡོ་རྗེའི་བཟླས་པས་ཞི་
གནས་ཐོབ་ཀྱི་བར་དུ་བྱའོ། །དེ་ནས་གནས་པ་ཇེ་རིང་དུ་བཏང་བའི་བར་རླུང་དག་ཁ་སྦྱོར་
ནམ་ཟིན་གྱི་བར་དུ་བྱའོ། །དེ་ནས་རླུང་ཁ་སྦྱོར་ཇི་ལྟར་འདོད་པ་བཞིན་ཟིན་པའི་བར་བྱ་སྟེ།
ཉམས་སུ་ལེན་ཚུལ་ནི་རྐང་པ་སྐྱིལ་ཀྲུང་། ལག་པ་མཉམ་བཞག་གི་ཕྱག་རྒྱ་ལྟེ་འོག་ཏུ་མནན་
པའམ། པུས་མོ་ལ་བཀལ་བའི་བསམ་གཏན་གྱི་ཡན་ལག་དགུ་ཚང་བར་བྱས་ལ། ལྟེ་བར་
གཏུམ་མོའི་མེ་ཨ་ཤད་ཀྱི་རྣམ་པ་ལྟ་བུ་ཕྲ་ཞིང་ཚ་ལ་རྣོ་ངར་དང་ལྡན་པར་བསམ། དེ་ནས་དང་
པོར་འོག་རླུང་ཅུང་ཟད་བསྐུམ། དེ་ནས་སྟེང་རླུང་སྒྲ་མེད་པར་མགོ་བོ་ལ་ཐུག་ཙམ་གྱི་རྩོལ་བས་
རིམ་གྱིས་དྲངས་ལ། རླུང་ཐམས་ཅད་ལྟེ་བར་མེ་ལ་ཐིམ་པར་བསྒོམ་པའམ། དམིགས་པ་ཅི་
ལའང་མི་གཏད་པར་བསྒོམ། སྟེང་རླུང་རྫོགས་པ་དང་མཆིལ་མ་གཅིག་མིད་ལ་འོག་རླུང་དྲག་
ཏུ་འཐེན་ནས། རླུང་ལྟེ་བའི་གནས་སུ་ཁ་སྦྱར་ཏེ། ཕོ་བ་ཚིགས་པ་ལ་གཅེར། གསུས་པོ་ཆེ་ཕྱིར་
ཕུལ་ལ་མགྲིན་པ་ཅུང་ཟད་དགུག། ནོར་བུ་ལྐོག་མས་གནོན་ཙམ་བྱས་ལ། རླུང་ཐུབ་ཚད་དུ་
བཟུང༌། དེའི་ཚེ་འོག་རླུང་བསྐུམས་པས་སྟེང་རླུང་རང་འགགས་སུ་འགྲོ་བ་དང༌། སྟེང་རླུང་
མནན་པས་འོག་རླུང་ཤུགས་ཀྱིས་འཐེན་པར་འགྲོ་ཞིང་། ཕྱིར་བཏང་ཡང་འགྲོར་མི་འདོད་ན་
---45-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཡོན་ཏན་རིན་པོ་ཆེ་སྐྱེ་བའི་མཆོག་ཡིན་ནོ། །དེ་ཡང་འོག་རླུང་གནོན་པའི་ཚད་ནི། རྩོལ་བ་ཡང་
རབ་རྒྱུན་མི་ཆད། །རྩོལ་བ་རབ་ལ་དྲུག་ཅུ་བཞི། །རྩོལ་བ་འབྲིང་ལ་སུམ་ཅུ་གཉིས། །རྩོལ་བ་
ཐ་མ་ངེས་པ་མེད། །ཅེས་བྱ་སྟེ། ཐུན་ལ་སྦྱར་ན། ཡང་རབ་ཀྱིས་ཁ་སྦྱར་རྒྱུན་མི་ཆད་པའོ། །
རབ་ཀྱིས་ཐུན་ལ་ཁ་སྦྱར་དྲུག་ཅུ་རྩ་བཞི་རེ་འོང༌། འབྲིང་གིས་ཐུན་རེ་ལ་སུམ་ཅུ་རྩ་གཉིས། ཐ
མ་ངེས་པ་མེད་པར་བསྒོམ་ཞེས་གསུངས་ཤིང་། འདི་ནི་གཙོ་བོར་མི་མཛད་དོ། །ཁ་སྦྱར་དེའི་
ཚད་ལ་སྦྱར་ན། པུས་མོ་ལ་བསྐོར་བ་དང༌། སེ་གོལ་གཏོགས་པ་རེ་སྤེལ་བ་སྟེ། དེ་ཡང་ཁམས་
དང་། ཟས་བཟང་བ། དད་བརྩོན་ཆེ་བའི་གང་ཟག་གིས་དབྱུག་གུ་དྲུག་ཅུ་རྩ་བཞི་དག་པའི་
དབང་དུ་བྱས་ནས་ཐུན་བཞི་པ་ལ་ཁ་སྦྱར་དྲུག་ཅུ་རྩ་བཞི་འོང༌། །དེས་ན་ཁམས་དང་རྩོལ་བ་
ཞན་པའི་གང་ཟག་འབྲིང་པོས་ཆུ་ཚོད་སུམ་ཅུ་རྩ་གཉིས་དག་པའི་དབང་དུ་བྱས་ནས་ཐུན་བཞི་
ལ་ཁ་སྦྱར་སུམ་ཅུ་རྩ་གཉིས་འོང༌། དད་པ་དང༌། བརྩོན་འགྲུས་ཐ་མས་ཐུན་རེ་ལ་བདུན་ནམ།
བཅུ་བཞིའམ། ཉེར་བཞི་ལ་སོགས་པ་ངེས་པ་མེད་པར་འབྱུང་བ་ཡིན་ནོ། །དེ་ལ་ཉི་མ་རེ་རེའམ།
ཐུན་རེ་རེ་ལ་འཕེལ་དུ་བཅུག་ན། ཐ་མའང་རབ་ཏུ་འགྱུར་བ་ཡིན་ནོ། །དེ་ལྟར་ལུས་སྐྱིལ་ཀྲུང་
ལ་ཇི་ཙམ་འདོད་པ་ཐོབ་ནས་སྤྱོད་ལམ་གྱི་སྒོ་ནས་སྦྱང་བར་བྱ་སྟེ། ཙོག་པུར་སྦྱང་། དེ་ལ་
འབྱོངས་ནས་ལངས་ལ་སྦྱང༌། །དེ་ནས་ལས་བྱེད་པ་ལ་སོགས་པ་བྱ་བ་ཐམས་ཅད་ཀྱི་སྒོ་ནས་
ཀྱང་སྦྱང་བར་བྱའོ། །རྗེས་ལ་ལྟ་བས་བསྐྱང་བ་ནི། གསལ་བ་རིང་པོ་བཟུང་བ་དང༌། ལྷག་པ་
རང་པོ་བཟུང་བར་བྱའོ། །མཐར་ཕྱིན་པའི་ཚད། ཉིན་ཞག་དུ་མ་ཁ་སྦྱར་ཐུབ་ཅིང་། ལུས་ཀྱི་
འཁྲུལ་འཁོར་བཅས་པ་ཙམ་གྱིས་ཏིང་ངེ་འཛིན་དུ་འགྱུར་བ་དང༌། འོག་རླུང་དྲན་ཙམ་གྱིས་
ཐམས་ཅད་རང་འགགས་སུ་འགྲོ་བའོ། །སྐྱོན་ནི། འབྱུང་བ་ལུས་འཁྲུགས་ལ་སོགས་པའི་སྐྱོན་
སེལ། ཡོན་ཏན་བདེ་སྟོང་གི་ཏིང་ངེ་འཛིན་མཉམ་རྗེས་མེད་པ་སྐྱེ། འཇིག་རྟེན་དང༌། འཇིག་
རྟེན་ལས་འདས་པའི་དངོས་གྲུབ་ཐམས་ཅད་འགྲུབ་པ་ཡིན་ནོ།
།དེ་ནས་སྟོང་པ་ཉིད་ལ་
-46-

སྔགས་ལ་འཇུག་པའི་སྒོ་ལས། མགོན་པོའི་མན་ངག་རིམ་པ་བཞུགས། ༩༤༽
སོགས་པའི་རྣལ་འབྱོར་གྱིས་མུ་བཞི་སྒྲོ་བསྐུར་ཐམས་ཅད་བཅད་དེ།
རྣམ་པར་མི་རྟོག་པ་
བསྒོམ་པར་བྱའོ། །དེ་ནས་སེམས་ཅན་ལ་སྙིང་རྗེ་ཆེན་པོའི་སེམས་ཀྱིས་ཆོས་ཀྱི་དབྱིངས་ཀྱི་
ངག་ལ་སྐད་ཅིག་གིས་ཀུན་རྫོབ་བྱང་ཆུབ་ཀྱི་སེམས་རྣམ་པར་དག་པའི་པདྨ་དང་ཟླ་བའི་
དཀྱིལ་འཁོར་དྲི་མ་ཐམས་ཅད་དང་བྲལ་བའི་དབུས་སུ་རང་ཉིད་ཡེ་ཤེས་ཀྱི་ལུས་ཅན་གྱིས་ཡེ་
ཤེས་སེམས་དཔའ་སྐུ་མདོག་སྟོན་ཀའི་ཟླ་བ་འབུམ་ཕྲག་ཚོགས་པ་ལས་ཀྱང་ཆེས་དཀར་བ་
ཉི་ཟླའི་ཕྱག་གཉིས་ཀྱིས་རང་འོད་ཀྱི་རིག་མ་སྙིང་ཁའི་གནས་སུ་གཟིར་བའམ་འཚིར་བར་
མཛད་པ། སེམས་དཔའི་སྐྱིལ་ཀྲུང་གིས་རིག་མའི་པདྨ་ལ་ཞུགས་པ། མཚན་དང་དཔེ་བྱད་ཀྱི་
རྒྱན་གྱིས་བརྒྱན་པ། འོད་ཀྱི་རྣམ་པའི་རུས་པ་དང༌། རིན་པོ་ཆེ་ལ་སོགས་པའི་རྒྱན་དྲུག་གིས་